stanford-oval/wikipedia huggingface dataset:
Syvälle salattu
Juoni

Työstään uupunut, parisuhteensa menettänyt ympäristöjuristi (Krista Kosonen) palaa kotikyläänsä puolustamaan tekoaltaan rakentamista vastustavia asukkaita. Yhteisen ajan toivossa yksinhuoltajanainen ottaa mukaansa 9-vuotiaan poikansa (Viljami Nojonen), mutta joutuu kohtaamaan lapsuutensa traumat.
Rooleissa

| 0 | 1 | 2 |
| --- | --- | --- |
|  Krista Kosonen  | … |  Julia Mannerla   |
|  Kai Lehtinen  | … |  Leo   |
|  Viljami Nojonen  | … |  Niko   |
|  Peter Franzén  | … |  Elias   |
|  Kari Hietalahti  | … |  Koskela   |
|  Risto Aaltonen  | … |  Lantto   |
|  Ilkka Villi  | … |  Julian ex-aviomies   |
|  Karri Lämpsä  | … |  Jukka Riikonen   |
|  Panu Vauhkonen  | … |  Iso Riikonen   |
|  Mika Räinä  | … |  Julian pomo   |
|  Terhi Panula  | … |  Saara   |
|  Pentti Korhonen  | … |  poliisiupseeri   |
|  Mikko Pörhölä  | … |  nuori Leo   |
|  Kreeta Salminen  | … |  nuori Saara   |
Vastaanotto

Filmgoerin Tuija Pyhäranta pitää Syvälle salattua visuaalisesti ja äänimaailmallisesti harkittuna ja vangitsevana, mutta sanoo elokuvan reaalimaailman tason jäävän näin luodun fantasian varjoon ja erikoistehosteiden pääsevän pääosaan. Suomen Kuvalehden Kalle Kinnunen sanoo murska-arviossaan elokuvan loppukäänteen vetävän maton alta katsojalta ja saavan sitä edeltävät tapahtumat näyttämään loogisesti ja myös tyylillisesti käsittämättömiltä. Myös Film-O-Holic.com-sivuston Juha Rosenqvist pitää elokuvaa ”muodollisesti pätevänä”, mutta näkemyksettömänä ja käsikirjoitukseltaan monelta osin ongelmallisena ”tusinatrillerinä”.
Aiheesta muualla

Syvälle salattu Internet Movie Databasessa (englanniksi)
Syvälle salattu Elonet.
| n k Joona Tena |
| --- | --- |
Pitkät elokuvat (ohjaus):  FC Venus (2005)  Syvälle salattu (2011)  Supermarsu (2018)  Peruna (2020)  Supermarsu 2 (2022) 
TV-elokuvat ja -sarjat (ohjaus):  Lapinpoika (1999)  Kivi ja Kilpi (2001)  Onnellisten laiva (2004)  Käenpesä (2006)  Röyhkeä diplomaatti (2007–2008)  Suojelijat (2008)  Parasta aikaa (2009–2010)  Hiphop Hamlet (2010)  Roba (2012–2015)  Syke (2014) 
Dokumenttielokuvat (ohjaus):  Haapoja Pariisissa (2000) 
Lyhytelokuvat (ohjaus):  Aikansa edellä (1990)  Saattajat (1996)  Graceland (1997)  Kulkurin taivas (1998)
Waitangi-päivä

| Waitangi-päivä> Waitangi Day Te Rā o Waitangi |
| --- | --- |
 Maorien marssi Waitangi-päivänä
Valtio:   Uusi-Seelanti
Tyyppi:  kansallispäivä
Vietetään:  6. helmikuuta
Järjestämistiheys:  vuosittain
Ensimmäisen kerran:  1934
Liittyy:  Waitangin sopimus
Waitangi-päivä (engl. Waitangi Day, maoriksi Te Rā o Waitangi) on 6. helmikuuta vietettävä Uuden-Seelannin kansallispäivä, jota vietetään Waitangin sopimuksen allekirjoittamisen muistoksi.
Waitangin sopimus allekirjoitettiin vuonna 1840 brittihallinnon edustajien ja noin 500 maoripäällikön välillä. Tapahtuma on osa Uuden-Seelannin perustamismyyttiä, ja sitä pidetään nykymuotoisen Uuden-Seelannin perustamisajankohtana.
Vuonna 1934 Uuden-Seelannin kenraalikuvernöörinä toiminut Charles Bathurst, lordi Bledisloe, osti vaimoineen 506 hehtaarin tontin, jossa sijainneessa talossa Waitangin sopimus allekirjoitettiin (Treaty House), ja lahjoitti sen Uuden-Seelannin kansalle. Luovutustilaisuuteen osallistui 10 000 maoria ympäri maata, ja tätä tapahtumaa pidetään ensimmäisenä Waitangi-päivän juhlatilaisuutena.
Waitangi-päivä on ollut yleinen vapaapäivä vuodesta 1974. Tuolloin sen nimi myös muutettiin muotoon New Zealand Day, mutta tästä luovuttiin jo parin vuoden päästä.
Arnøyn kirkko

| Arnøyn kirkko Arnøy kirke |
| --- | --- |
Sijainti:  Kierua, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1978
Suunnittelija:  Harry Gangvik
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Arnøyn kirkko (norj. Arnøy kirke) on Kieruan kunnassa Norjassa sijaitseva puinen pitkäkirkko vuodelta 1978.
Aiheesta muualla

Kuvia tai muita tiedostoja aiheesta Arnøyn kirkko Wikimedia Commonsissa
| --- | --- |
Auktoriteettitunnisteet: Taiteenala :  KulturNav
Leikangerin kirkko (Sogndal)

| Leikangerin kirkko Leikanger kyrkje |
| --- | --- |
 Kirkko vuonna 2014.
Sijainti:  Sogndal, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1200-luku
Materiaali:  kivi
Istumapaikkoja:  220
Lisää rakennusartikkeleitaArkkitehtuurin teemasivulla
Leikangerin kirkko (norj. Leikanger kyrkje) on Sogndalin kunnassa Norjassa sijaitseva kivinen pitkäkirkko 1200-luvulta.
Aiheesta muualla

Kuvia tai muita tiedostoja aiheesta Leikangerin kirkko (Sogndal) Wikimedia Commonsissa
Bruce Ames

| Bruce Ames |
| --- | --- |

Henkilötiedot
Syntynyt: 16. joulukuuta 1928 New York
Kuollut: 5. lokakuuta 2024 (95 vuotta) Berkeley
Koulutus ja ura
Väitöstyön ohjaaja:  Herschel K. Mitchell
Tutkimusalue:  mutagenesis (käännä suomeksi) ja DNA
Aiheesta muualla
www.bruceames.org
Bruce Ames (16. joulukuuta 1928 New York – 5. lokakuuta 2024 Berkeley) oli yhdysvaltalainen biokemian ja molekyylibiologian professori Kalifornian yliopistossa, Berkeleyssä. Hän keksi bakteereihin perustuvan Amesin testin, jolla voidaan helposti ja halvalla selvittää aineiden alttius aiheuttaa perimän muutoksia tai syöpää.
Ames tutki syöpää ja ikääntymistä. Hän julkaisi yli 500 artikkelia ja on maailman parin sadan viitatuimman tutkijan joukossa. Ames oli kiinnostunut mutageeneistä, jotka liittyvät syövän ehkäisyyn ja vanhenemiseen.
Aiheesta muualla

Amesin kotisivut
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki  Alankomaat  Puola 
Muut:  SNAC  IdRef
Euran kirkko

| Euran kirkko |
| --- | --- |

Sijainti:  Sorkkistentie 5, Eura 
Koordinaatit:  61°07′59.6″N, 022°07′50.8″E
Seurakunta:  Euran seurakunta
Rakentamisvuosi:  1898
Suunnittelija:  Josef Stenbäck
Materiaali:  tiili ja kivi
Istumapaikkoja:  800
Tyylisuunta:  uusgotiikka- kansallisromantiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Euran kirkko on kivestä ja tiilestä vuonna 1898 valmistunut Josef Stenbäckin suunnittelema kirkko Euran kunnan kirkonkylässä. Kirkko on oletettavasti järjestyksessään seurakunnan kolmas kirkko. Euran seurakunta on ollut olemassa emäseurakuntana jo vuodesta 1445 ja sen ensimmäinen, Pyhän Mikaelin kirkko oli jo tällöin olemassa. Nykyistä edellinen kirkko oli vuodelta 1728 ja se oli tyypillinen yksinkertainen lounaissuomalainen torniton pitkäkirkko. Tämä kirkko purettiin vuonna 1897. Nykyisen kirkon seinät on muurattu luonnonkivestä ja torni sekä päädyt tiilestä.
Kirkkoon mahtuu noin 800 henkeä, ja se on muodoltaan pitkäkirkko. Taidemaalari Alexandra Frosterus-Såltinin vuonna 1899 maalaama alttaritaulu kuvaa Jeesuksen ylösnousemusta. Lisäksi kirkossa on keskiajalta peräisin oleva krusifiksi.
Nykyiset kirkon urut ovat 21-äänikertaiset Kangasalan urkurakentamon vuonna 1938 valmistamat ja niissä on pneumaattinen koneisto, 3 sormiota ja jalkio. Alkuperäiset urut olivat Bror Axel Thulén Kangasalla vuonna 1902 rakentamat urut. Osa vanhojen urkujen äänikerroista on säilytetty vuoden 1938 uruissa.
Kirkon tornissa on kolme kelloa, jotka ovat vuosilta 1681, 1694 ja 1897. Kaksi vanhempaa kelloa lienevät olleet käytössä jo edellisen kirkon kelloina.
Euran kirkko ympäristöineen kuuluu Suomen valtakunnallisesti merkittäviin rakennettuihin kulttuuriympäristöihin.
Aiheesta muualla

Euran kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Euran kirkko. Euran seurakunta. Arkistoitu 29.4.2013.
Euran kirkko Euran kunnan sivuilla (Arkistoitu – Internet Archive)
| n k Perustiedot Wikidatassa: Euran kirkko (Q3585497)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Eura
katuosoite: Sorkkistentie 5, 27510 Eura
koordinaatit: 61°08′N 22°08′E﻿ / ﻿61.13°N 22.13°E﻿ / 61.13; 22.13

Euran kirkko, sankarihaudat 
 Euran 1939 - 1944 sankareille
Billy Graham Evangelistic Association

| Billy Graham Evangelistic Association (BGEA) |
| --- | --- |
Perustettu:  1950
Perustaja:  Billy Graham
Tyyppi:  kristillinen järjestö
Toimiala:  evankeliointi
Päämaja:  1 Billy Graham Parkway Charlotte, Pohjois-Carolina
Puheenjohtaja:  Franklin Graham
Aiheesta muualla
Sivusto
Infobox OKVirheellinen NIMI-arvo: 
Billy Graham Evangelistic Association (BGEA) on Billy Grahamin vuonna 1950 perustama evankelioimis- ja hyväntekeväisyysjärjestö. Järjestö pyrkii levittämään evankeliumia ja varustamaan seurakuntia lukuisin keinoin. Järjestön toimintaan kuuluvat muun muassa erilaiset evankeliointiohjelmat, kuten live-tapahtumat, Billy Graham Rapid Response Team-kriisiikoulutus sekä PeaceWithGod.net-evankeliointisivusto. Järjestö kerää varoja hyväntekeväisyyteen muun muassa sosiaalisen median, postin ja sähköpostin välityksellä lähetettävien uutiskirjeiden ja vetoomusten avulla.
Historia

George Wilson laati järjestön säännöt 15. syyskuuta 1950 ja ne vahvistetttiin kaksi päivää myöhemmin St. Paulissa, Minnesotassa. Järjestön tarkoituksesi kirjattiin "Herran Jeesuksen Kristuksen evankeliumin levittäminen millä tahansa keinolla...". Järjestön ensimmäisiä johtajia olivat Cliff Barrows, Grady Wilson ja George Wilson. Järjestö vuokrasi Nortwesternin ramaattukoulua vastapäätä 620 neliön toimiston.
BGEA-työn kautta Graham aloitti muun muassa viikoittaisen Hour of Decision -radio-ohjelman, jota lähetettiin ympäri maailmaa yli 60 vuoden ajan, kansallisilla kanavilla lähetettyjä televisio-ohjelmia, useissa kansallisissa ja kansainvälisissä sanomalehdissä julkaistun "My Answer" -lehtikolumnin sekä yhdistyksen virallisen julkaisun, Decision-aikakauslehden julkaisemisen. Decision-lehteä julkaistaan useilla kielillä ja miljoonien kappaleiden painoksena.
BGEA on ollut aloitteentekijänä tärkeissä kansainvälisissä konferensseissa: Lausannessa vuonna 1974, jossa Lausannen liike sai alkunsa sekä Amsterdamissa vuosina 1983 ja 1986 järjestetyissä evankeliointikonferensseissa. Jälkimmäiseen kokoontui 8000 evankelistaa 174 maasta. Osallistujia oli myös Ruotsista.
Fjærlandin kirkko

| Fjærlandin kirkko Fjærland kyrkje |
| --- | --- |
 Kirkko vuonna 2011.
Sijainti:  Sogndal, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1861
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Fjærlandin kirkko (norj. Fjærland kyrkje) on Sogndalin kunnassa Norjassa sijaitseva puinen pitkäkirkko vuodelta 1861.
Aiheesta muualla

Kuvia tai muita tiedostoja aiheesta Fjærlandin kirkko Wikimedia Commonsissa
Amram Blau

Amram Blau vuonna 1972.
Amram Blau (1894–1974) oli haredijuutalainen rabbi mandaatti-Palestiinassa ja Israelissa. Hän oli yksi sionismia vastustavan Neturei Karta -järjestön perustajista.
Elämäkerta

Blau syntyi Jerusalemissa kaupungin unkarilaiseen juutalaisyhteisöön. Hänen isänsä oli kotoisin Pressburgista (nyk. Bratislava) ja oli muuttanut Palestiinaan vuonna 1869. Hänen äitinsä oli syntynyt Jerusalemissa, jossa hänen sukunsa oli asunut jo 1700-luvun lopulla. Blau varttui Mea Shearimin naapurustossa. Veljensä Rabbi Moshe Blaun tavoin hän oli aktiivinen sionismia vastustaneessa Agudat Israel -liikkeessä ja toimi liikkeen sanomalehden Kol Israelin (Israelin ääni) toimittajana. Agudat-liikkeen sisällä syntyi kuitenkin ristiriitoja kun järjestön nuoremmat edustajat kokivat muiden tehneen myönnytyksiä sionistijohtajille. Rabbi Blau irtaantui liikkeestä ja perusti Neturei Kartan.
Blau oli naimisissa kahdesti ja hänellä oli kymmenen lasta.
Antisionismi

Israelin valtion perustamisen jälkeen Neturei Karta jatkoi juutalaisvaltion perustamisen vastustamista. Liikkeen antisionistiset näkemykset olivat yhteneviä hasidijohtaja rabbi Joel Teitelbaumin kanssa, joka teoksessaan Vayoel Moshe perusteli teologisesti, miksi Israelin valtiota ei pitäisi tunnustaa. Ennen kuuden päivän sotaa Blau jopa ehdotti muuttoa tuolloin Jordanian hallitsemaan Itä-Jerusalemiin Israelin sekulaarien houkutusten välttämiseksi.
Blau vangittiin useita kertoja hänen osoittaessaan mieltä sapatin julkista rikkomista, uskovaisten naisten asepalvelusta ja muuta hallituksen politiikkaa vastaan. Yksi hänen protestin muodoistaan oli pukeutuminen julkisesti säkkikankaaseen mielenosoituksen merkiksi.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat
Eta Cassiopeiae

| Eta Cassiopeiae A/B |
| --- | --- |

Bayerin designaatio:  Eta Cassiopeiae, Eta Cas, η Cassiopeiae, η Cas
Flamsteedin designaatio:  24 Cassiopeiae
HR-designaatio:  HR 219
HD-designaatio:  HD 4614
Muut designaatiot:  Achird, GJ 34, BD+57°150,GCTP 155, LHS 123/122, LFT 74, LTT 10287, SAO 21732, Wolf 24, Struve 60, HIP 3821, GC 962, ADS 671, CCDM J00491+5749
Fyysiset ominaisuudet
Näennäinen kirkkaus:  3,46/7,51 mv
Absoluuttinen kirkkaus:  4,59/8,64 Mv
Valovoima:  1,20/0,03 aurinkoa
Spektriluokka:  G3V
Väri-indeksi:  B-V 0,57/1,39  U-B 0,02/1,03
Lämpötila:  5600/3800 K
Massa:  0,91/0,56 M☉
Säde:  1,17/0,40 R☉
Muuttujatyyppi:  RS CVn
Metallipitoisuus:  63–68 % Auringon
Astrometriset ominaisuudet
Tähdistö:  Kassiopeia Cassiopeia Cas
Rektaskensio (J2000):  00h 49m 06.29070s
Deklinaatio (J2000):  +57° 48′ 54″
Etäisyys:  19,37±0,07 valovuotta eli 5,94±0,03 parsekia
Parallaksi:  167,98 ± 0,48 mas
Säteisnopeus:  10,0 km/s
Ominaisliike:  1086,59 mas/v -559,43 mas/v
 Näkyy leveysasteiden 90° N  ja 33° S välillä. 
Eta Cassiopeiae (η Cas / η Cassiopeiae) eli Achird on kaksoistähti Kassiopeian tähdistössä melko lähellä, 19,4 valovuoden päässä Auringosta. Tähtipari koostuu aurinkoa muistuttavasta tähdestä ja himmeästä oranssinpunaisesta kääpiötähdestä.
Raamatunopetus

Raamatunopetus on Raamatun opettamista ja tutkiskelua, jonka menetelmiin kuuluvat muun muassa kurssit, konferenssit, suuret kokoukset sekä rakennuskokouksetselvennä. Eri tahojen järjestämä raamatunopetus voi erota toisistaan sekä menetelmien että teologisten perusnäkemysten osalta. Raamatunopetusta voivat harjoittaa myös konsultit ja seurakuntien palveluntarjoajat. Raamatunopetusta harjoittavat liikkeet voivat olla myös tunnettuja erikoistumisesta tiettyihin aihealueisiin, kuten esimerkiksi evankeliointiin.
Monilla Raamattua opettavilla järjestöillä on ollut yhteyksiä joko yhdysvaltalaiseen tai saksalaiseen perinteeseen. Toisinaan järjestöillä voi olla satunnaisia yhteyksiä myös kolmanteen maailmaan.
Ruotsissa

Ruotsissa Kristen Humanism och Samhällssyn on ikänsä puolesta yksi perinteisistä raamatunopetusta ja tutkiskelua toteuttavista järjestöistä. Järjestöt yleistyivät erityisesti 1980-luvulla. Useimmat järjestöistä toimii vapaaehtoistyön pohjalta ja selkeitä vahvoja toimijoita on muutamia. Keskeisiä toimijoita voivat olla esimerkiksi raamattukoulut, jotka ovat kooltaan usein maltillisia. Niiden vaikutus voi kuitenkin ulottua kauas ihmisten ulkopuolelle.
Basilius Marttinen

Basilius Marttinen eli Marttis-Pasu (17. elokuuta 1871 Kuivasmäki, Petäjävesi – 18. syyskuuta 1943 Petäjävesi) oli suomalainen kulkukauppias ja arkkiveisujen tekijä.
Marttisen vanhemmat olivat talollisenpoika Kalle Eerikinpoika (s. 1843) ja Amanda Hermanintytär (s. 1849). Perhe asui Kuivasmäen kylässä Heikkilän talon torpassa josta käytettiin nimeä Mustonen tai Marttinen. Vuonna 1890 Basilius pahoinpiteli torppari Filemon Isokivenmäkeä lyömällä tätä kirveellä selkään mutta hänet vapautettiin tarpeellisten todistusten puuttuessa. Vuonna 1895 hänet tuomittiin väärän asiakirjan tekemsestä 3 vuodeksi kuritushuoneeseen. Vuonna 1905 Marttinen aloitti palvelijoiden välittämisen Keski-Suomesta Oulun seudun maalaistaloihin. Hän jatkoi tätä välitystoimintaa aina syksyyn 1907 saakka. Marttista syytettiin siitä että hän peri kyllä palvelijoita hakeneilta isänniltä pestirahan mutta ei välittänyt kaikissa tapauksissa ketään palveluspaikkaan.
Marttinen osti syksyllä 1907 torpan Ylivieskasta ja alkoi harjoittaa sieltä käsin kuparisepän ammattia ja kulkukauppaa. Paikkakuntalaisten huomiota kiinnitti se että Marttiselle tuli runsaasti kirjeitä ja hän käsitteli suuria rahamääriä. Marttisella oli myös torpassaan useita naisseuralaisia ja hänen väitettiin harjoittaneen myös paritusta. Marttinen vangittiin 23. maaliskuuta 1908 ja tällöin selvisi että hän oli johtanut laajaa huijaustoimintaa. Marttinen ja hänen apurinsa käyttivät tekaistua toiminimeä K. Pitkäkangas Maalaistuotteiden osto- ja myyntiliike Oulu ja ilmoittelivat keskisuomalaisissa lehdissä ostavansa erilaisia maataloustuotteita, riistaa, nahkoja ym. Toiminimi ilmoitti tilittävänsä rahat myyjille vastaanotettuaan tavarat mutta rahasuorituksia ei koskaan tullut. Pidätettäessä Marttinen ilmoitti olevansa oikeutettu harjoittamaan kyseistä liiketoimintaa koska hän kuului "työväen johtomiehiin".
Myöhemmin 1920- ja 1930-luvuilla Marttinen kiersi Petäjävedellä ja lähikunnissa myyden kirjoittamiaan arkkiveisuja ja erilaista rihkamatavaraa sekä itse valmistamiaan puukauhoja ja -lusikoita. Hän toimi myös ompelukoneiden tilausmyyjänä. Kertoman mukaan Marttinen ei antanut valokuvata itseään ainakaan edestä päin.
Teoksia

Nimellä B. Marttinen:
Uusi surullinen laulu : miesmurhista Petäjävedellä. Tekijä, Pori 1925
Kaksi uutta laulua ; kok. B. Marttinen. Toimittaja, Petäjävesi 1928
Surullinen laulu "Kuru" laivan haaksirikosta joka laiva upposi Näsijärvellä syyskuun 7 p:nä 1929 jossa kuoli 136 henkeä. Tekijä, Petäjävesi 1929
Toinen uusi laulu miesmurhista Petäjävedellä : (jossa lukuisien murhien lisäksi tammikuun 29 p:nä 1930 ampui poliisi Sulo Kauppinen Joonas Sipisen) : laulu Vetelin hiivasta. Tekijä, Pori 1931
Kirjallisuutta

Lea Lerkkanen : Sisukkaat ukot ja jalkavat akat : Petäjäveden Kuivasmäki - Kumpujärvi - Töysänperä - Heikkilänperä -alueen kyläkirja. Kuivasmäki-Kumpu -kyläyhdistys, Petäjävesi 2008
Lakewood Church

| Lakewood Church |
| --- | --- |
 Kuva seurakunnan kokoontumispaikasta
Suuntautuminen:  kristinusko
Kirkkokunta:  Tunnustuskuntiin sitoutumaton
Perustettu:  1959
Johtava pastori:  Joel Osteen
Pääkirkko:   3700 Southwest Freeway, Houston, Texas
Jäseniä:  n. 43 500 /vko (2019)
Aiheesta muualla
Sivusto
Infobox OKNimi-testi OK: 
Lakewood Church tai Lakewood on kristillinen seurakunta, joka sijaitsee Houstonin kaupungissa Yhdysvaltain Texasissa. Se on maansa suurin seurakunta. Arviolta 43 500 eri ihmistä kokoontuu seurakunnassa viikoittain. Seurakunnan kirkkoon mahtuu kerrallaan 16 800 kuuntelijaa. Lakewood Church järjestää viikoittain neljä englanninkielistä ja yhden espanjankielisen kokouksen. Joel Osteen toimii vanhimpana pastorina Lakewood Churchissa vaimonsa Victorian kanssa. Muita pastoreita seurakunnassa ovat Dodie Osteen, Paul Osteen, Lisa Comes ja Marcos Witt. Lakewood Church on evankelikalismiin uskova seurakunta, jossa toimii noin 5000 vapaaehtoistyöntekijää.
Lakewoodissa on esiintynyt tunnetuista muusikoista Cindy Cruse-Ratcliff, Daniel Calveti, Israel Houghton, Michael Mellett ja Michael W. Smith.
Lakewoodin viikoittaisia lähetyksiä voi seurata suoratoistona Joel Osteenin kotisivun kautta. Toinen tapa seurata seurakuntaa internetin kautta on iTunes-ohjelmistoon tallentuvan ilmaisen video- tai äänitallenteen kautta. ITunesiin tallentuu tilaisuuksien pelkät puheosuudet.
Aiheesta muualla

Lakewood Church -seurakunta (Arkistoitu – Internet Archive) (englanniksi)
Joel Osteen Broadcastit (englanniksi)
Joel Osteen -kotisivu (englanniksi)
| n k Suurimmat kristiliset megakirkot |
| --- | --- |
Yhdysvallat:  Bethel Church (CA)  Calvary Chapel (FL)  Calvary Church (NM)  Central Christian Church (NV)  Christ’s Church of the Valley (AZ)  Christ Fellowship (FL)  Christ the King Community Church (WA)  Church of the Highlands (AL)  Crossroads Church (OH)  Dream City Church (AZ)  Eagle Brook Church (MN)  Elevation Church (NC)  Family Christian Center (IN)  Fellowship Church (TX)  Flatirons Community Church (CO)  Gateway Church (TX)  Greater Cornerstone Baptist Church (TX)  Harvest Christian Fellowship (CA)  Lakewood Church (TX)  Life.Church (OK)  McLean Bible Church (VA)  NewSpring Church (SC)  North Point Community Church (GA)  Prestonwood Baptist Church (TX)  Saddleback Church (CA)  Second Baptist Church Houston (TX)  Southeast Christian Church (KY)  The Potter’s House (TX)  Willow Creek Community Church (IL)  Woodlands Church (TX)  World Changers Church International (GA) 
Eurooppa:  Hillsong Hillsong UK  Hillsong Sweden  Hit Gyülekezete  Kensington Temple  Kingsway International Christian Centre  Livets Ord Uppsala, Ruotsi  Donetsk, Ukraina 
Afrikka:  Deeper Life Bible Church  Doxa Deo  Living Faith Church Worldwide  Nigerian apostolinen kirkko  Redeemed Christian Church of God  United Family International Church 
Muut:  Calvary Temple  Hillsong Church  Yoido Full Gospel Church
The Voice of Finland (2. tuotantokausi)

| The Voice of Finland (2>  tuotantokausi) |
| --- | --- |
 

 
Alkuperämaa:  Suomi
Esittäminen
Verkko:  Nelonen
Ensimmäinen esitys:  2013-1-44. tammikuuta 2013
Viimeinen esitys:  2013-4-2626. huhtikuuta 2013
Kaudet
 ← Edellinen The Voice of Finland (1. tuotantokausi) Seuraava → The Voice of Finland (3. tuotantokausi)
The Voice of Finlandin toinen tuotantokausi alkoi Nelosella 4. tammikuuta 2013. Ohjelmaa juonsivat Axl Smith ja backstage-toimittajana suorissa lähetyksissä toiminut Tea Khalifa. Neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe.
Kaikki jaksot

| Jakso | Esityspäivä | Katsojaluvut | Tapahtumat |
| --- | --- | --- | --- |
| 1 | 4.1.2013 | 746 000 | Ääni ratkaisee, osa 1 |
| 2 | 11.1.2013 | 695 000 | Ääni ratkaisee, osa 2 |
| 3 | 18.1.2013 | 717 000 | Ääni ratkaisee, osa 3 |
| 4 | 25.1.2013 | 683 000 | Ääni ratkaisee, osa 4 |
| 5 | 1.2.2013 | 743 000 | Ääni ratkaisee, osa 5 |
| 6 | 8.2.2013 | 787 000 | Ääni ratkaisee, osa 6 |
| 7 | 15.2.2013 | 697 000 | Kaksintaistelut, osa 1 |
| 8 | 22.2.2013 | 718 000 | Kaksintaistelut, osa 2 |
| 9 | 1.3.2013 | 640 000 | Kaksintaistelut, osa 3 |
| 10 | 8.3.2013 | 609 000 | Kaksintaistelut, osa 4 |
| 11 | 15.3.2013 | 698 000 | Suora lähetys, osa 1 |
| 12 | 22.3.2013 | 673 000 | Suora lähetys, osa 2 |
| 13 | 29.3.2013 | 660 000 | Suora lähetys, osa 3 |
| 14 | 5.4.2013 | 619 000 | Suora lähetys, osa 4 |
| 15 | 12.4.2013 | 620 000 | Suora lähetys, osa 5 |
| 16 | 19.4.2013 | 621 000 | Semifinaali |
| 17 | 26.4.2013 | 755 000 | Finaali |